Swaar sneeu ontwrig vervoer in Alpe | Nuus24
Genève – Pad- en spoorvervoer is vertraag en verskeie motorongelukke het plaasgevind toe swaar sneeu in die grootste dele van die sentraal-Alpe tussen die ooste van Switserland en die weste van Oostenryk geval het.In sommige dele het een meter vars sneeu in drie dae geval.Gedeeltes van ‘n besige spoorlyn in Tirol in Oostenryk was Sondag gesluit.In Switserland het amptenare gewaarsku oor die risiko van sneeustortings in die Switserse Alpe en in die Jura-berge.Meteo Suisse het voorspel dat die sneeuval teen Maandag tot ‘n einde sal kom en voorspel perfekte kondisies vir wintersporte vir die res van die week.– Volg Nuus24 op Twitter - AP
Lees meer oor: alpe | switserland | oostenryk | sneeu VOLGENDE OP NUUS24X